
Parlamentul  României

Camera  Deputaţilor

Comisia pentru industrii si servicii

Bucureşti 11.09.2012                                                                                                                                     Nr. 23/178/2012
A V I Z
asupra proiectului de Lege pentru aprobarea Ordonanţei de urgenţă a Guvernului nr.25/2012 privind acordarea unui împrumut Companiei Naţionale de Căi Ferate "C.F.R." - S.A. în scopul achitării obligaţiilor de plată datorate furnizorilor de energie electrică
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare cu proiectul de Lege privind aprobarea Ordonanţei de urgenţă a Guvernului nr.25/2012 privind acordarea unui împrumut Companiei Naţionale de Căi Ferate "C.F.R." - S.A. în scopul achitării obligaţiilor de plată datorate furnizorilor de energie electrică, transmis cu adresa nr.P.L.x 297  din 3 septembrie 2012 şi înregistrat la comisie cu nr.23/178/2012, aviz ce va fi transmis Comisiei pentru buget, finanţe şi bănci.



Proiectul de lege a fost adoptat de Senat, în şedinţa din 25 iunie 2012.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost avizat favorabil de Consiliul Legislativ, cu adresa nr.447 din 7 iunie 2012, cu observaţii care au fost preluate de iniţiator.



Proiectul de lege are ca obiect de reglementare acordarea unui împrumut în valoare de 769.780 mii lei Companiei Naţionale de Căi Ferate „C.F.R.”-S.A. în scopul achitării obligaţiilor de plată datorate furnizorilor de energie electrică.

Potrivit preambulului la acest act normativ, adoptarea prezentului proiect de lege este necesară datorită angajamentelor asumate de Guvernul României prin Scrisoarea de intenţie transmisă FMI, în scopul diminuării arieratelor Companiei pentru a se evita falimentul acesteia. 



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 11 septembrie 2012.

În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de iniţiator.

În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian Iancu
Consilier parlamentar,
Ioan Bivolaru
Consultant parlamentar,

Monica tudor

